Fermandaranê HPG û YJA-Starî derheqê îşxalê tirkan ê vera Başûrê Kurdîstanî û Cengê Heftanînî de Stêrk TVyî reyde qisey kerd.
Fermandaranê YJA-Starî ra Eyleme Ronî pare kerd ke Heftanîn de şerêko giran qewimîya û vat: ''Sînorê Mîsak-i Mîllî artêşa tirke rê bi kul û derd. No şer parçeyêkê planêkê hîrayî yo. La ê do nêeşkê planê xo bîyarê ca. Artêşa tirke gerîlayan ra derbanê giranan wena.''
Fermandaranê HPGyî ra Hawar Suruçî zî newebîyayîşê gerîlayan ser o nê çîyî vat: ''Manaya gerîla newebîyayîş o. Nêwebîyayîş têna asta leşkerî de nîyo asta fikr û qerardarîye de zî xo mojneno. Serkewtişê Heftanînî îsbatê vurîyayîş û newebîyayîşî yo.''
Fermandara bîne ya YJA-Starî Laleşîn Cûdî zî vat: ''Artêşa tirke zaf reyî erdê xo cerîband. Qet nêeşka netîce bigêra. Vurnayîşê taktîkan ê gerîla avantaj da ma. Heftanîn de xoverdayîşêko bêhempa esto. Her ca de çalakîyî yenê kerdene. Artêşa tirke tim derban wena.''
